b'\n_START_ARTICLE_\nPink Floyd The Wall\n_START_SECTION_\nSiu\xc5\xbeetas\n_START_PARAGRAPH_\nPagrindinis filmo herojus Pinkas nuo vaikyst\xc4\x97s stat\xc4\x97 aplink save sien\xc4\x85. Taip j\xc4\xaf paveik\xc4\x97 visuomen\xc4\x97, jo paties nuostatos ir moral\xc4\x97: jo t\xc4\x97vas \xc5\xbeuvo antrajame pasauliniame kare Italijoje, mokykloje Pinkas susiduria su nekompetetingais mokytojais, j\xc5\xb3 juodu humoru (\xe2\x80\x9eangl. dark sarcasm\xe2\x80\x9c) pamokose. I\xc5\xa1 nevilties jis ateina pas motin\xc4\x85, kuri beproti\xc5\xa1kai j\xc4\xaf myli ir globoja, o tai slegia Pink\xc4\x85 (\xe2\x80\x9eMother, did it need to be so high?\xe2\x80\x9c)._NEWLINE_Pinkas tampa garsiu roko muzikantu. Jis veda, bet pama\xc5\xbeu jie su \xc5\xbemona tolsta viens nuo kito. Kol Pinkas gastrol\xc4\x97se, jo \xc5\xbemona miega su pacifist\xc5\xb3 lyderiu. Bet kart\xc4\x85 gr\xc4\xaf\xc5\xbeusi \xc5\xbemona namo ir rando Pink\xc4\x85 s\xc4\x97dint\xc4\xaf kambaryje ir \xc5\xbei\xc5\xabrint\xc4\xaf \xc4\xaf vien\xc4\x85 ta\xc5\xa1k\xc4\x85 sienoje. \xc5\xbdmona palieka j\xc4\xaf, bet jam reikia jos, \xe2\x80\x93 kad sumu\xc5\xa1t\xc5\xb3 j\xc4\x85 \xc5\xa1e\xc5\xa1tadienio nakt\xc4\xaf (\xe2\x80\x9eTo beat to a pulp on a Saturday night\xe2\x80\x9c) ir draug\xc5\xb3 akivaizdoje praleist\xc5\xb3 per popieriaus smulkintuv\xc4\x85 (\xe2\x80\x9eTo put through a shredder in front of his friends\xe2\x80\x9c)!_NEWLINE_Ir tada jis sako, \xe2\x80\x93 sudie, negailestingas pasauli (daina \xe2\x80\x9eGoodbye cruel world\xe2\x80\x9c)! Pinkas ken\xc4\x8dia, bet toliau stato savo sien\xc4\x85. Pagaliau padauginus narkotik\xc5\xb3 gydytojai bando jam pad\xc4\x97ti, \xe2\x80\x93 .. ir kirminai \xc4\x97da jo smegenis (\xe2\x80\x9e\xe2\x80\xa6and the worms ate into his brain\xe2\x80\x9c). Prasideda pastovios haliucinacijos ir jis \xc4\xafsivaizduoja, kad yra nacionalistin\xc4\x97s grupuot\xc4\x97s lyderis. Pinkas nusiskuta antakius ir nuo k\xc5\xabno plaukus. Grupuot\xc4\x97s simboliu tampa du sukry\xc5\xbeiuoti plaktukai, primenantys svastik\xc4\x85. Jo koncertai primena naci\xc5\xb3 mitingus, kur Pinkas nori, \xe2\x80\x93 pastatyti juos prie sienos (\xe2\x80\x9eGet them up against The Wall!\xe2\x80\x9c) ir savo vaizduot\xc4\x97je su\xc5\xa1audyti juos._NEWLINE_Bet Pinkas i\xc5\xa1dr\xc4\xafsta pasakyti STOP!!! Jis nenori t\xc4\x99sti, jis nori namo, bet dabar jis turi laukti, kad su\xc5\xbeinot\xc5\xb3 \xe2\x80\x93 buvo jis kaltas? Pinkas teisiamas (daina \xe2\x80\x9eThe Trial\xe2\x80\x9c), jo teis\xc4\x97jas vik\xc5\xa1ras i\xc5\xa1klaus\xc4\x99s liudinink\xc5\xb3 parodym\xc5\xb3: mokyklos mokytojo, \xc5\xbemonos, motinos ir skelbia nuosprend\xc4\xaf, \xe2\x80\x93 sugriauti sien\xc4\x85. Siena gri\xc5\xabna ir u\xc5\xbe jos pasirodo kitoks gyvenimas: laimingos \xc5\xa1eimos, draug\xc5\xb3 kompanijos, poros, laikan\xc4\x8dios viena kito rankas\xe2\x80\xa6 o sugriuvusios sienos plytas \xc5\xbeaislin\xc4\x97mis ma\xc5\xa1inomis ve\xc5\xbea vaikai, kurie pradeda statyti savo ma\xc5\xbeas sienas\xe2\x80\xa6'